Леонид Волков
Леонид Иванович Волков (; Горки, 9. децембар 1934 − Москва, 17. мај 1995) био је совјетски и руски хокејаш на леду који је играо на позицијама деснокрилног нападача. Заслужни је мајстор спорта Совјетског Савеза од 1964. године. 

Играчку каријеру започео је у екипи Торпеда из свог родног града за коју је дебитовао у сезони 1951/52. годину. Након шест сезона у Торпеду прелази у редове московског ЦСКА са којим је остварио највеће успехе у каријери освојивши шест титула националног првака. Последње две сезоне у каријери играо је за друголигаша СКА МВО из тадашњег Калињина. У совјетском првенству одиграо је укупно 270 утакмица и постигао 123 гола. 

За сениорску репрезентације Совјетског Савеза наступио је на свега два велика такмичења и на 14 одиграних утакмица остварио је учинак од 10 голова. У дресу националног тима дебитовао је на ЗОИ 1964. у Инзбруку када су Совјети освојили златну олимпијску медаљу, а у националном дресу играо је и годину дана касније на СП 1965. у финском Тампереу када је такође освојена златна медаља.

Види још 
 Репрезентација Совјетског Савеза у хокеју на леду
 Хокеј на леду на Зимским олимпијским играма 1964.
 Светско првенство у хокеју на леду 1965.
 ХК ЦСКА

Референце

Спољашње везе 

 
 -{Олимпијска биографија на сајту -{sports-reference.com}-}-

Рођени 1934.
Умрли 1995.
Совјетски хокејаши на леду
Руски хокејаши на леду
Хокејаши на леду на Зимским олимпијским играма 1964.
Совјетски олимпијци на Зимским олимпијским играма 1964.
Освајачи медаља на Зимским олимпијским играма 1964.
Освајачи олимпијских медаља у хокеју на леду
Освајачи златних олимпијских медаља за Совјетски Савез
Олимпијски победници у хокеју на леду
Светски прваци у хокеју на леду